open-index/open-wikipedia-markdown huggingface dataset:
Κονίσπολη

Η **Κονίσπολη** () είναι η νοτιότερη κωμόπολη στην Αλβανία. Βρίσκεται 1 χιλιόμετρο από τα ελληνοαλβανικά σύνορα. Ο οικισμός κατοικείται από μουσουλμάνους Αλβανούς Τσάμηδες. Η Κονίσπολη είναι σύγχρονο κέντρο της κοινότητας Αλβανών Τσάμηδων στην Αλβανία. Τα κυριότερα οικονομικά συμφέροντα της Κονίσπολης είναι η γεωργία και η αμπελοκαλλιέργεια.

Η κωμόπολη είναι η έδρα της νοτιότερης διοικητικής μονάδας στην Αλβανία, του δήμου Κονίσπολης (αλβανικά: Bashkia Konispol). Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Κονίσπολης, Μαρκάτων και Τζάρας. Ο συνολικός πληθυσμός ανέρχεται σε 8.245 (απογραφή του 2011), σε συνολική έκταση 221,88 τ.χλμ. Ο πληθυσμός του πρώην δήμου Κονίσπολης κατά την απογραφή του 2011 ήταν 2.123 κάτοικοι. 

Η πρώην δημοτική μονάδα της Κονίσπολης (πριν από το 2015) αποτελούταν από την πόλη Κονίσπολη και το χωριό Τσιφλίκι. Ο νέος μεγαλύτερος δήμος της Κονίσπολης περιλαμβάνει οικισμούς που κατοικούν οι μουσουλμάνοι Αλβανοί που αποτελούν την πλειοψηφία του πληθυσμού, καθώς και ορθόδοξοι Αλβανοί, Έλληνες και Ρομά που ζουν στα χωριά της δημοτικής μονάδας Τζάρας.

Η περιοχή ήταν μέρος της αρχαίας περιοχής της Ηπείρου και κατοικήθηκε από τους Έλληνες Χάονες. 

Η Κονίσπολη κατοικείται κυρίως από μουσουλμάνους Αλβανούς και ελάχιστους ορθόδοξους Έλληνες.

## Παραπομπές


Κατηγορία:Πόλεις της Αλβανίας
Κατηγορία:Νομός Αυλώνα
Θεόδωρος Θεοδωρίδης

Ο **Θεόδωρος Θεοδωρίδης** (γενν. 1965) είναι Έλληνας υψηλό διοικητικό μέλος του διεθνούς ποδοσφαίρου.

## Καριέρα
Διορίστηκε τον Μάρτιο του 2016 προσωρινός Γενικός Γραμματέας της UEFA, ως αντικαταστάτης του Gianni Infantino και μονιμοποιήθηκε τον Σεπτέμβριο. Πριν γίνει Γενικός Γραμματέας, ήταν Αναπληρωτής Γενικός Γραμματέας της UEFA .

Πριν την ένταξή του στην UEFA, ο Θεοδωρίδης ήταν μέλος του διοικητικού συμβουλίου της Ελληνικής ποδοσφαιρικής Ομοσπονδίας.

## Κριτική
Επί ημερών του στην διοίκηση της UEFA, ελέγχεται επίσης ότι δεν έθεσε βέτο στην εισδοχή του Κοσόβου στις Ευρωπαϊκές διοργανώσεις, παρότι η Ελλάδα εξακολουθεί να θεωρεί το κρατίδιο των Βαλκανίων ως μέρος της Σερβίας.

## Παραπομπές


Κατηγορία:Έλληνες ποδοσφαιριστές
Κρυφοβό Ιωαννίνων

Το **Κρυφοβό** είναι ορεινό χωριό της Ηπείρου στο νομό Ιωαννίνων το οποίο βρίσκεται στις παρυφές του όρους Αετοράχη σε υψόμετρο 750 μέτρα. Απέχει 21 χλμ. νότια των Ιωαννίνων και μόλις 3 χλμ. από την εθνική οδό Άρτας - Ιωαννίνων. Το χωριό αναφέρεται το 1319 σε χρυσόβουλο του Ανδρόνικου Β΄ Παλαιολόγου ως *Κρεχοβός* και ως *Κρυφοβό* στα οθωμανικά στατιστικά κατάστιχα του 1895 με 195 κατοίκους πληθυσμό. Το 1912, τη περίοδο των Βαλκανικών Πολέμων, κάηκε αλλά ξαναχτίστηκε το 1919. Τότε συστάθηκε ως κοινότητα και ο οικισμός ορίσθηκε έδρα της, ενώ το 1992 η έδρα μεταφέρθηκε από το Κρυφοβό στο Κάτω Κρυφοβό. Σύμφωνα με το σχέδιο Καλλικράτης, μαζί με το Κάτω Κρυφοβό αποτελούν τη τοπική κοινότητα Κρυφοβού που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 55 κατοίκους.

## Εξωτερικοί σύνδεσμοι

* Ενορία Γεννήσεως της Θεοτόκου Κρυφοβού

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Καλύβια Αγρινίου Αιτωλοακαρνανίας

*Για οικισμό στην Αιτωλοακαρνανία με το ίδιο όνομα δείτε: [[Καλύβια Αμφιλοχίας Αιτωλοακαρνανίας|Καλύβια Αμφιλοχίας]]*

Τα **Καλύβια** είναι πεδινός οικισμός του δήμου Αγρινίου της Αιτωλοακαρνανίας, σε υψόμετρο 30 μέτρων. Σύμφωνα με την απογραφή του 2011, ο πληθυσμός του ανέρχεται στους 965 κατοίκους.

## Γεωγραφικά - ιστορικά στοιχεία
Τα Καλύβια βρίσκονται στην δυτική πλευρά της πεδιάδας του Αγρινίου και κοντά στην κοίτη του Αχελώου ποταμού. Απέχουν 10 χλμ. δυτικά της πόλης του Αγρινίου και 36 χλμ. βορειοδυτικά από το Μεσολόγγι. Η τοπική κοινότητα Καλυβίων έχει συνολική έκταση 33.651 στρεμμάτων πεδινής μορφής από τα οποία τα 22,5 χιλιάδες περίπου στρέμματα αρδεύονται από το αρδευτικό δίκτυο που ελέγχεται από τον Τοπικό Οργανισμό Εγγείων Βελτιώσεων (ΤΟΕΒ) Καλυβίων.

Το νέο χωριό των Καλυβίων δημιουργήθηκε από τους κατοίκους παλαιότερου οικισμού σε τοποθεσία η οποία βρίσκεται περίπου 1 χιλιόμετρο βόρεια-βορειοανατολικά από την θέση του παλιού χωριού και υψομετρικά μεγαλύτερη περίπου κατά 3-4 μέτρα. Η μετακίνηση αυτή έγινε σταδιακά από  έτος 1851 μέχρι τα τέλη του 19ου αιώνα, εξαιτίας της ολοκληρωτικής καταστροφής που υπέστη από τα στρατεύματα του Ομέρ Βρυώνη το 1824 όταν  πέρασε από τον αγρινιώτικο κάμπο και από τις επαναλαμβανόμενες πλημμύρες του Αχελώου κατά τα έτη 1851-1853.

Την περίοδο της κατοχής, στις 31 Ιουλίου 1944, οι Γερμανοί εκτέλεσαν ομαδικά 59 πατριώτες στη σιδηροδρομική γραμμή Αγρινίου - Κρυονερίου, που βρίσκεται σε κοντινή απόσταση από τα Καλύβια.

Στο χωριό δραστηριοποιείται ο Σύλλογος Γυναικών Καλυβίων "Δήμητρα" και από το 1971 ο αθλητικός σύλλογος ΠΑΟΚ Καλυβίων.

## Ονομασία - διοικητικά στοιχεία
Το όνομά Καλύβια προέρχεται από τη λέξη "καλύβη-βα" που ετυμολογείται ως *«ταπεινός, μονώροφος οικίσκος εξ ενός δωματίου και άνευ ξύλινου πατώματος, εστεγασμένος διά χόρτων και κλάδων ή κεράμων - εξοχικόν πρόχειρο παράπηγμα»*. Επισημαίνεται επίσης ότι οι γεωργοί, που συνηθίζονταν να τους αποκαλούν  "καλυβιώτες", κατοικούσαν σε καλαμένιες καλύβες. Ως οικισμός αναφέρεται επίσημα το 1835 στο ΦΕΚ 19Α-07/12/1835 να προσαρτάται στον τότε δήμο Αγρινίου. Σύμφωνα με το πρόγραμμα ''Καλλικράτης'', μαζί με τον Άγιο Γεώργιο και τον Πλάτανο αποτελούν την τοπική κοινότητα Καλυβίων που υπάγεται στη δημοτική ενότητα Αγρινίου του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 1.376 κατοίκων, ενώ ο οικισμός μετρά 965.

## Απογραφές πληθυσμού

## Εξωτερικοί σύνδεσμοι
* Ο επιτάφιος της ελευθερίας για τους 59 εκτελεσθέντες στα Καλύβια από τον ιστότοπο https://iaitoloakarnania.gr
* Ο ιστότοπος Καλύβια Αγρινίου 
* 40 χρόνια ΠΑΟΚ Καλυβίων  από τον ιστότοπο https://www.agrinionews.gr 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ανθοχώρι Σελλών Ιωαννίνων

*Για τον συνώνυμο οικισμό στο νομό Ιωαννίνων δείτε το λήμμα: [[Ανθοχώρι Μετσόβου Ιωαννίνων|Ανθοχώρι Μετσόβου]]*

Το **Ανθοχώρι**  είναι ημιορεινό χωριό της Δωδώνης στο νομό Ιωαννίνων.

## Γεωγραφικά - ιστορικά στοιχεία
Το Ανθοχώρι βρίσκεται στο δυτικό άκρο του νομού, κοντά στα όρια με τον νομό Θεσπρωτίας και ανήκει στα λεγόμενα χωριά της Λάκκας Σουλίου. Είναι κτισμένο στα όρη Σουλίου, στις βόρειες απολήξεις τους και σε υψόμετρο 400 μέτρων. Απέχει 32,5 χλμ. ΝΔ. των Ιωάννινων και απέχει 4 χλμ. Ν. από τον κόμβο Τύριας της Εγνατίας Οδού.

## Ονομασία - διοικητικά στοιχεία
Η παλιά ονομασία, μέχρι το 1955, ήταν **Κόπρα** και από το 1919 είχε συσταθεί κοινότητα Κόπρας η οποία υπαγόταν στην τότε επαρχία Παραμυθιάς. Σύμφωνα με το σχέδιο Καλλικράτης αποτελεί τη τοπική κοινότητα Ανθοχωρίου που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 79 κατοίκους Η κοινότητα είναι χαρακτηρισμένη ως αγροτικός ημιορεινός οικισμός, με έκταση 5,440 χμ² (2011).
### Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Μελίσσια Αχαΐας

Τα **Μελίσσια** είναι ορεινός οικισμός του Νομού Αχαΐας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγίου ως έδρα του ομώνυμου πρώην Δημοτικού διαμερίσματος.

Το χωριό είναι κτισμένο σε υψόμετρο 240-300 μέτρων περίπου.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μελισσίων Αχαΐας. eetaa.gr. Ανακτήθηκε: 20/06/2018.
* Ε.Ε.Τ.Α.Α. - Διοικητικές μεταβολές Κοινότητας Μελισσίων Αχαΐας. eetaa.gr. Ανακτήθηκε: 20/06/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγίου
Κατηγορία:Δήμος Αιγιαλείας
Μανγκάλ (ψήσιμο)

μικρογραφία|Κρέας που ψήνεται σε μανγκάλ
Το **Μανγκάλ **(αραβικά: منقل, τουρκικά: mangal, περσικά: منقل, εβραϊκά: מנגל, γεωργιανά: მაყალი, maqali, αρμενικά: Մանղալ, αζερικά: manqal, ρωσικά: мангал) είναι το Μεσοανατολίτικο όνομα για τα μπάρμπεκιου και αναφέρεται τόσο στην εκδήλωση όσο και τη σχάρα ψησίματος.

## Περιγραφή
Η λέξη μανγκάλ προέρχεται από την αραβική λέξη *μανκάλ *(منقل) που σημαίνει "φορητός" και αναφερόταν αρχικά σε φορητούς εσωτερικούς θερμαντήρες ως επί το πλείστον αντικατεστημένους από Δυτικού τύπου σόμπες.

Ένα μανγκάλ συνήθως χρησιμοποιείται για το ψήσιμο διαφόρων κομματιών κρέατος, όπως μπριζόλες, μπιφτέκια, κεμπάπ, σις κεμπάπ, φτερούγες κοτόπουλου και στήθος κοτόπουλου. Ψητά λαχανικά, σαλάτες και άλλα κρύα τρόφιμα συνοδεύουν το γεύμα. Στην Τουρκία, το σαλγκάμ και το αϊράνι είναι κοινά ποτά κατά τη διάρκεια εορτασμών μανγκάλ, καθώς και το ρακί. Το μανγκάλ αναφέρεται επίσης στην κοινωνική συγκέντρωση μιας οικογένειας ή φίλων σε κήπους ή περιοχές για πικνίκ, παρόμοια με το νοτιοαφρικάνικο μπράαι.

Στο Ισραήλ, το μανγκάλ είναι παράδοση στην Ημέρα της Ανεξαρτησίας του Ισραήλ και τις ενδιάμεσες μέρες του Πάσχα.

## Δείτε επίσης
* Αφγανική κουζίνα
* Αραβική κουζίνα
* Αρμενική κουζίνα
* Αζερική κουζίνα
* Τουρκική κουζίνα
* Συριακή κουζίνα
* Λιβανική κουζίνα
* Ανατολίτικη κουζίνα
* Ιρανική κουζίνα
* Ισραηλινή κουζίνα
* Παλαιστινιακή κουζίνα
* Ιορδανική κουζίνα
* Αιγυπτιακή κουζίνα
## Παραπομπές


## Εξωτερικοί σύνδεσμοι
* The Independence Day Barbecue, More than American Tradition

Κατηγορία:Αραβική κουζίνα
Κατηγορία:Αρμενική κουζίνα
Κατηγορία:Αζερική κουζίνα
Κατηγορία:Γεωργιανή κουζίνα
Κατηγορία:Ιρανική κουζίνα
Κατηγορία:Ισραηλινή κουζίνα
Κατηγορία:Ιορδανική κουζίνα
Κατηγορία:Λιβανέζικη κουζίνα
Κατηγορία:Ρωσική κουζίνα
Κατηγορία:Συριακή κουζίνα
Κατηγορία:Τουρκική κουζίνα
Γέφυρα Νταβτασέν

Η **Γέφυρα Νταβτασέν** ή **Γέφυρα Νταβιτασέν** () είναι μια γέφυρα για την κυκλοφοριακή σύνδεση σε όλο τον Ποταμό Ραζντάν στο Γερεβάν της Αρμενία. Συνδέει το δρόμο Βαγκρσιάν της συνοικίας Αραμπκίρ με το δρόμο Σάσνα Τζρερ της συνοικίας Νταβτασέν εντός της πρωτεύουσας. Η διαδικασία κατασκευής ξεκίνησε κατά τη δεκαετία του 1970 από τη Σοβιετική κυβέρνηση, αλλά εγκαταλείφθηκε λίγο μετά. Η κατασκευή της γέφυρας ολοκληρώθηκε μόνο το 2000. Το ύψος πάνω από το επίπεδο του νερού του ποταμού Χραζντάν είναι 92 μέτρα. Η γέφυρα κατασκευάστηκε από την εταιρεία Kamurjshin.

Η γέφυρα σχεδιάστηκε από τον αρχιτέκτονα Ραφαέλ Ισραελγιάν.

## Παραπομπές


Κατηγορία:Αρμενία-επέκταση
Κατηγορία:Μεταφορές στην Αρμενία
Γλώσσα Ζεμιάκι

Η **γλώσσα Ζεμιάκι **(Ζαμιακί) είναι γλώσσα Νουριστάνι που ομιλείται από περίπου 400-500 άτομα στην Επαρχία Κουνάρ του Αφγανιστάν.

Παίρνει το όνομά της από τον οικισμό στον οποίο ομιλείται, και προέρχεται από το Πάστο  "γλώσσα Ζεμιάκι", με το ενδώνυμο να είναι το *Jamlám-bašá*. Είναι στενά συνδεδεμένη με την Ουαϊγκάλι, και οι πρόγονοί των Ζεμιάκι ήταν, σύμφωνα με την τοπική παράδοση, Ουαϊγκάλι που μετανάστευσαν στην περιοχή πολλούς αιώνες πριν. Η γλώσσα που ομιλείται στις γύρω περιοχές είναι η Πάστο, και είναι πηγή μεγάλου αριθμόυ λεξιλογικών δανείων, συμπεριλαμβανομένων αρκετές κοινές κλίσεων.

Δεν υπάρχει γραμματικό γένος, ενώ ο αριθμός επισημαίνεται στο ρήμα, παράλληλα με το πρόσωπο. Τα ρήματα δείχνουν διαχωριστικο-εργατικό μοτίβο  συμφωνίας.

## Παραπομπές


## Βιβλιογραφία

* 

Κατηγορία:Γλώσσες του Αφγανιστάν
Σπήλαια του Κάτουλλου

Τα **Σπήλαια του Κάτουλλου** (ιταλικά: *Grotte di Catullo*) είναι κατάλοιπα ρωμαϊκής έπαυλης, η οποία ανεγέρθηκε στις αρχές της Κοινής Εποχής, επί του βορείου άκρου της χερσονήσου του Σιρμιόνε, επί της νότιας όχθης της Λίμνης Γκάρντα.

Αρχικώς, πιθανώς η συγκεκριμένη έπαυλη να ανήκε στην οικογένεια του ποιητή Κάτουλλου, υπόθεση την οποία, ωστόσο, απορρίπτει ο Ε Ρόφφια, ενώ στην συνέχεια πέρασε στην κατοχή, κατά τις απαρχές της περιόδου της Αυτοκρατορίας, της γερουσιαστικής οικογένειας των Βαλέριων Κάτουλλων.

## Παραπομπές


## Πηγές
*  

## Εξωτερικοί σύνδεσμοι

*  .
*  .
*  .

Κατηγορία:Ρωμαϊκές επαύλεις στην Ιταλία
Κατηγορία:Αρχαιολογικοί τόποι στη Λομβαρδία
Κατηγορία:Επαρχία της Μπρέσια
Κατηγορία:Εθνικά μουσεία της Ιταλίας
Σχηματισμός Αλί Μπασί

Ο** Σχηματισμός Αλί Μπασί** είναι ένας γεωλογικός σχηματισμός που βρίσκεται στην Αρμενία. Διατηρείαπολιθώματα που χρονολογούνται από την Πέρμια περίοδο.

## Δείτε επίσης

*Λίστα απολιθωματοφόρων στρωματογραφικών μονάδων στην Αρμενία

## Παραπομπές

* 

Κατηγορία:Αρμενία-επέκταση
Κατηγορία:Γεωγραφία της Αρμενίας
HayPost

Η **HayPost** (αρμενικά: Հայփոստ) είναι ο επίσημος εθνικός φορέας ταχυδρομικών υπηρεσιών της Αρμενίας, ο οποίος παρέχει ταχυδρομικές, επί πληρωμής και λιανικές υπηρεσίες. Η Haypost λειτουργεί σήμερα μέσα από 900 ταχυδρομεία σε όλη την Αρμενία, ευρισκόμενα από τις αστικές έως τις πιο απομακρυσμένες αγροτικές περιοχές.

## Εξωτερικοί σύνδεσμοι
* Επίσημη ιστοσελίδα (στα αρμενικά και στα αγγλικά)

Κατηγορία:Αρμενία-επέκταση
Κατηγορία:Επικοινωνίες στην Αρμενία
Ανάληψη Λίππας Ιωαννίνων

:*Για τον συνώνυμο οικισμό στο νομό Ιωαννίνων δείτε το λήμμα: [[Ανάληψη Χρυσοβίτσας Ιωαννίνων|Ανάληψη Χρυσοβίτσας]]*

Η **Ανάληψη** Λίππας είναι ορεινό χωριό του δήμου Δωδώνης στο νομό Ιωαννίνων. Σύμφωνα με την απογραφή του 2021, ο πληθυσμός του ανέρχεται στους 4 κατοίκους.

## Γενικά στοιχεία
Η Ανάληψη είναι κτισμένη σε υψόμετρο 1.180 μέτρων και ανήκει στα λεγόμενα χωριά της Λάκκας Σουλίου. Βρίσκεται μεταξύ του όρους Τόμαρος (Ολύτσικας) και τα όρη Σουλίου και απέχει 20,5 χλμ. Ν.-ΝΔ. των Ιωάννινων και 5 χλμ. Α. της Λίππας. Ως οικισμός αναγνωρίστηκε επίσημα το 1981 και προσαρτήθηκε στην τότε κοινότητα Λίππας της επαρχίας Δωδώνης, ενώ αργότερα υπήχθη στον καποδιστριακό δήμο Σελλών. Σύμφωνα με το σχέδιο Καλλικράτης, μαζί με τη Λίππα και Κάτω Λίππα αποτελούν τη τοπική κοινότητα Λίππας που ανήκει στη δημοτική ενότητα Σελλών του Δήμου Δωδώνης.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Γκουστάφ Σόντερστρομ

Ο **Γκουστάφ Σόντερστρομ** (25 Νοεμβρίου 1865 - 12 Νοεμβρίου 1958) ήταν Σουηδός αθλητής του στίβου και της διελκυστίνδας. Στους Ολυμπιακούς Αγώνες 1900, κατατάχθηκε 6ος στη δισκοβολία, ενώ στη διελκυστίνδα κατέκτησε το χρυσό μετάλλιο, συμμετέχοντας με την Μικτή ομάδα.

## Παραπομπές


Κατηγορία:Σουηδοί Ολυμπιονίκες
Κατηγορία:Σουηδοί αθλητές του στίβου
Κατηγορία:Σουηδοί αθλητές του στίβου στους Θερινούς Ολυμπιακούς Αγώνες
Κατηγορία:Κάτοχοι μεταλλίων του Σουηδικού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1900
Κατηγορία:Αθλητές της διελκυστίνδας στους Θερινούς Ολυμπιακούς Αγώνες 1900
Σιρανούς Γκασπαριάν

Η **Σιρανούς Γκασπαριάν** (Αρμενικά: Սիրանուշ Գասպարյան, Ρωσικά: Сирануш Гаспарян) (γεννήθηκε στις 22 Αυγούστου του 1978 στο Σουχούμι της Γεωργίας) είναι Αρμένια δραματική σοπράνο.

## Βιογραφία
Η Σιρανούς Γκασπαριάν γεννήθηκε στο Σουχούμι το 1977. Το 1991 η οικογένεια μετακόμισε στο Γερεβάν της Αρμενίας όπου η Σιρανούς αποφοίτησε από το Μουσικό γυμνάσιο προς τιμήν του Τσαϊκόφσκι. Το 2002 πήρε το διπλό Μάστερ από τα τμήματα Φορτεπιάνο και Φωνητικών (Όπερα) του Κρατικού Ωδείου του Γερεβάν ονομασμένο προς τιμήν του Κόμιτας. Από το 2003 έως το 2005 εγγράφθηκε σε μεταπτυχιακό φωνητικό μάθημα, υπό την επίβλεψη της Έλενα Βαρντανιάν. Από το έτος 2001 η Σιρανούς εκτελεί στη σκηνή, συμμετέχει σε περιεχόμενο τραγουδιών στην Αρμενία και την Ευρώπη, και επίσης διδάσκει στο Κρατικό Ωδείο του Ερεβάν.

Κέρδισε τον τίτλο της καλύτερης τραγουδίστριας σε εθνικό διαγωνισμό και είναι μια άκρως σεβαστή στην Φιλαρμονική Ορχήστρα της Αρμενίας όπου είναι κορυφαία σολίστ. Έχει εμφανιστεί ως σολίστ σε σημαντικούς χώρους όπως το Αρμενικό Θέατρο και διεθνώς σε χώρους όπως οι Μέρες Αρμενικού Πολιτισμού 2014 στη Στουτγκάρδη.

## Βασικές παραστάσεις

* Οκτώβριος 2010, Γερεβάν, Αρμενία. Συναυλία με την Εθνική Ορχήστρα Δωματίου της Αρμενίας, Μαέστρος Ρουμπέν Ασατριάν. Στο πρόγραμμα: Βιβάλντι, Αντρέσσεν, Αράμ Σατιάν
* Νοέμβριος, 2010, Γερεβάν, Αρμενία. Ρεσιτάλ στον Οίκο της Μουσικής Δωματίου ονομασμένο προς τιμήν του Κόμιτας. Στο πρόγραμμα: Βάγκνερ, Μπετόβεν, Μότσαρτ, Μπάρμπερ, Μέντνερ, Ραχμάνινοφ, Τσαϊκόφσκι
* Απρίλιος 2009, Γερεβάν, Αρμενία. Ρεσιτάλ στον Οίκο της Μουσικής Δωματίου ονομασμένο προς τιμήν του Κόμιτας (φωνή και όργανα). Στο πρόγραμμα: Ευρωπαϊκή και αρμενική πνευματική μουσική
* Οκτώβριος 2009, Γερεβάν, Αρμενία. Συναυλία με την Ορχήστρα Βεράντζνουντ, Μαέστρος Ρουμπέν Ασατριάν. Στο πρόγραμμα: Χαίντελ
* Δεκέμβριος 2009, Ρουμπέν Ασατριάν. Συναυλία με την Εθνική Ορχήστρα Δωματίου της Αρμενίας, Μαέστρος Ρουμπέν Ασατριάν. Στο πρόγραμμα: Συμφωνία Αρ. 2 (Μάχλερ).

## Παραπομπές


## Εξωτερικοί σύνδεσμοι
* Concert of Siranush Gasparyan
* News report
* Siranush Gasparian - Puccini Tosca, "Vissi d'arte"

Κατηγορία:Αρμένισσες υψίφωνοι
Γλώσσα Τσόθε

Η **γλώσσα Τσόθε** είναι μια σινοθιβετική γλώσσα της βορειοανατολικής Ινδίας. Μπορεί να γίνει κατανοητή από άτομα που μιλούν Αϊμόλ.

## Γεωγραφική κατανομή
Η πιο αγνή Τσόθε φέρεται να ομιλείται στο Πουρούμ Χουλέν. Η Τσόθε ομιλείται στις ακόλουθες θέσεις (σύμφωνα με τη βάση δεδομένων *[[Ethnologue]]*).

* Νοτιοανατολική Μανιπούρ
** Επαρχία Σαντέλ (σε 15 χωριά)
** Επαρχία Μπισνουπούρ (στο χωριό Λαμλάνγκ Χουπί)
* Ναγκαλάντ (κοντά στα σύνορα με τη Μιανμάρ)

## Παραπομπές


Κατηγορία:Γλώσσες της Ινδίας
Τσαρλς Γουίνκλερ

Ο **Τσαρλς Γουίνκλερ** (9 Απριλίου 1867 - 17 Δεκεμβρίου 1932) ήταν Δανός αθλητής του στίβου και της διελκυστίνδας.

Συμμετείχε στους Ολυμπιακούς Αγώνες 1900. Στη σφαιροβολία κατατάχθηκε δέκατος, ενώ στη δισκοβολία όγδοος. Στη διελκυστίνδα συμμετείχε με δύο ομοεθνείς του και την ομάδα της Σουηδίας εναντίον των Γάλλων, και κατέκτησε το χρυσό μετάλλιο.

## Παραπομπές


Κατηγορία:Δανοί αθλητές του στίβου
Κατηγορία:Δανοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1900
Κατηγορία:Αθλητές της διελκυστίνδας στους Θερινούς Ολυμπιακούς Αγώνες 1900
Κασγκάρτσι

Οι **Κασγκάρτσι** ή **Κασγκάροι** ήταν μια ομάδα Ουιγούρων που μετανάστευσε από το Κασγκάρ στην Ρωσική Αυτοκρατορία κατά τον 18ο και 19ο αιώνα. Πριν από τη δεκαετία του 1930 είχαν χαρακτηριστεί ξεχωριστή εθνοτική ομάδα. Η απογραφή του 1926 καταμέτρησε 13.010 Κασγκάρους στην Σοβιετική Ένωση.

Παρά την ανακατάταξή τους, υπήρχαν 18 άνθρωποι που αυτοαναφέρθηκαν ως Κασγκάροι σύμφωνα στην απογραφή του 2002 από τη Ρωσία. Ωστόσο, δεδομένου ότι οι περισσότεροι από τους Κασγκάρους είχαν αρχικά μεταναστεύσει προς το Καζακστάν, το Ουζμπεκιστάν και τη Κιργιζία, αυτός ο χαμηλός αριθμός στη Ρωσία, μας δίνει λίγες πληροφορίες σχετικά με πόσοι Κασγκάροι αυτοπροσδιορίζονται ως Κασγκάροι.

## Πηγές

* Waxman, Ronald.  *The Peoples of the USSR: AN Ethnographic Handbook* p.&nbsp;98

Κατηγορία:Πληθυσμιακές ομάδες στη Ρωσία
Καναδοί Καζάκοι

Οι **Καναδοί** **Καζάκοι **είναι Καναδοί πολίτες του καζακικής καταγωγής ή πρόσωπα καζακικής καταγωγής που διαμένουν στον Καναδά. Σύμφωνα με την Απογραφή του 2011 υπήρχαν 2.270 Καναδοί που ισχυρίστηκαν καζακική καταγωγή. Η Ένωση Καζάκων στον Καναδά  διαμορφώθηκε στις 12 Νοεμβρίου 2003, στο Τορόντο του Οντάριο.

## Παραπομπές


Κατηγορία:Καναδάς-επέκταση
Κατηγορία:Πληθυσμιακές ομάδες στον Καναδά
Χορωδία Rosarte

Η **Rosarte** είναι μία από τις σημαντικότερες ελληνικές χορωδίες, καθώς έχει διατελέσει ως η παιδική χορωδία του Δήμου Αθηναίων και χορωδία της Ελληνικής Ραδιοφωνίας. Η χορωδία ανήκει στα μουσικά σύνολα του Δήμου Αθηναίων από τον Φεβρουάριο του 2008.

Η δημοτικότητα της χορωδίας αυξήθηκε όταν συμμετείχε στην τελετή έναρξης των Παγκόσμιων Καλοκαιρινών Αγώνων του 2011 που πραγματοποιήθηκαν στην Αθήνα, ερμηνεύοντας τον εθνικό ύμνο της Ελλάδας.

Η Rosarte έγινε ανεξάρτητη το 2008 έχοντας ως μέλη της 240 άτομα ηλικίας 8 έως 21 ετών.

## Καθηγητές

* Ρόζη Μαστροσάββα (Μαέστρος)
* Αλέξανδρος Κομνάς (Πιανίστας)
* Αποστολία Αναστασίου (Πιανίστα)
* Δέσποινα Ματθαιοπούλου (Μουσικοπαιδαγωγός)
* Μαρία Λαμπιδώνη (Καθηγήτρια φωνητικής)
* Maria Susac (Παιδαγωγός)

## Διακρίσεις

* Χρυσό Μετάλλιο στην Ολυμπιάδα Χορωδιών, Γκρατς (2008)
* Βραβείο Ακαδημίας Αθηνών (2016)
* Χρυσό Μετάλλιο στην Ολυμπιάδα Χορωδιών, Ρίγα (2014)
*Χρυσό Μετάλλιο στην Ολυμπιάδα Χορωδιών, Τσουάνε (2018)

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Χορωδίες
Πύρλιας

Ο **Πύρλιας** είναι βουνό της Αχαΐας, το οποίο αποτελεί προέκταση της χαμηλής οροσειράς της Μόβρης. Το υψηλότερο σημείο του βρίσκεται σε υψόμετρο 531 μέτρων.

## Τοποθεσία
Εκτείνεται στα βορειοανατολικά της Μόβρης, στην ενδοχώρα της δυτικής Αχαΐας, ευρισκόμενο -μεταξύ και άλλων- νότια της πεδινής περιοχής των πρώην δήμων Ωλενίας και Δύμης, δυτικά του Κομποβουνίου, βορειοδυτικά των Πεζούλισων και βόρεια της Σκόλλιδος. Εγγύς του στα βορειοανατολικά βρίσκεται η Βιομηχανική Περιοχή Πάτρας.

Στις παρυφές και τις απολήξεις του βουνού βρίσκονται τα χωριά Άρλα (190 μ.), Ελαιοχώρι (150 μ.) και Φώσταινα (100 μ.), η συνοικία Ροβιανίτης της Άρλας, η συνοικία Μπεσμουταίικα (Μπεθμουταίικα ή Μπουσμεταίικα) της Φώσταινας, η οικιστική θέση των Τσαγκαραίικων, καθώς επίσης και το Αιγυπτόκαστρο, το οποίο κατασκευάστηκε κατά τον 13ο αιώνα και αποτελεί φράγκικο κτίσμα, ευρισκόμενο στη σημερινή θέση *Ποταμιά*.

Η έκτασή του υπάγεται διοικητικά στο Δήμο Δυτικής Αχαΐας ενώ μοιράζεται ανάμεσα στις δημοτικές ενότητες Ωλενίας και Δύμης, με το μεγαλύτερο μέρος του να ανήκει στην Ωλενία.

## Παραπομπές και υποσημειώσεις


## Πηγές
* Αντώνης Καλογήρου, *Τα βουνά δυτικά του Ερυμάνθου*, Εκδόσεις In Path, Αθήνα 2012. ISBN 978-960-9720-00-7.
* *Αχαΐα*, Χάρτης του νομού σε κλίμακα 1:100.000 με τη συνεργασία της Τ.Ε.Δ.Κ. Αχαΐας, Road Editions. ISBN 960-8481-98-8. [Χάρτης σχεδιασμένος σε συνεργασία με τη Γεωγραφική Υπηρεσία Στρατού.]

## Εξωτερικοί σύνδεσμοι
* Ο Πύρλιας στο χάρτη. topoguide.gr. Ανακτήθηκε: 22/06/2018.

Κατηγορία:Βουνά της Αχαΐας
Κατηγορία:Δήμος Δυτικής Αχαΐας
Κατηγορία:Δήμος Δύμης
Κατηγορία:Δήμος Ωλενίας
Λίππα Ιωαννίνων

Η **Λίππα** είναι ορεινό χωριό της Ηπείρου στο νομό Ιωαννίνων σε υψόμετρο 840 μέτρων.

## Γεωγραφικά στοιχεία - αξιοθέατα
Η Λίππα βρίσκεται μεταξύ του όρους Τόμαρος (Ολύτσικας) και τα όρη Σουλίου και ανήκει στα λεγόμενα χωριά της Λάκκας Σουλίου. Το χωριό είναι κτισμένο σε οροπέδιο σε τοποθεσία που δεσπόζει σαν φρούριο στην γύρω περιοχή, γι΄αυτό και οι ντόπιοι την αποκαλούν "Αετοφωλιά της Λάκκας Σουλίου". Απέχει 42 χλμ. νοτιοδυτικά της πόλης των Ιωαννίνων, 64 χλμ. ανατολικά της Ηγουμενίτσας και 13 χλμ. από τον κόμβο Τύριας της Εγνατίας Οδού. Από το 2017, στο παλιό δημοτικό σχολείο, υπάρχει εκθετήριο παραδοσιακών αντικειμένων που δημιουργήθηκε από τον Πολιτιστικό Σύλλογο Λιππιωτών.

## Ονομασία - ιστορικά στοιχεία
Το όνομα του χωριού προέρχεται από την κοινή ονομασία του δένδρου φλαμουριά ή φιλύρα που τα παλιότερα χρόνια κυριαρχούσε στη βλάστηση της γύρω περιοχής. Η χρονολογία ίδρυσης της Λίππας πιθανολογείται μεταξύ 16ου και 17ου αιώνα. Την περίοδο της τουρκοκρατίας, υπήρξε μεταξύ των χωριών που ήταν υπό την επιρροή των Σουλιωτών αλλά και διεκδικούμενο από τον Αλή Πασά. Στους Βαλκανικούς πολέμους 1912-13, οι κάτοικοι της Λίππας συμμετείχαν τόσο στο εθελοντικό Μεικτό Ηπειρωτικό Στράτευμα όσο και στη μεταφορά κανονιών και πυρομαχικών για τη μάχες του Ελληνικού στρατού με τους Τούρκους.

## Διοικητικά στοιχεία
Ως κοινότητα συστάθηκε, μετά την απελευθέρωση, το 1919 με το ΦΕΚ 184Α - 19/08/1919 και ως έδρα ορίστηκε η ίδια. Σύμφωνα με το σχέδιο Καλλικράτης, μαζί με την Κάτω Λίππα και την Ανάληψη αποτελούν τη τοπική κοινότητα Λίππας που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 39 κατοίκους.

## Εξωτερικοί σύνδεσμοι

* "Λίππα - Το μπαλκόνι της Λάκας Σουλίου" από τον ιστότοπο https://lippavillage.wordpress.com
* Πολιτιστικός Σύλλογος Λιππιωτών

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Σαούρια Παχάρια (φυλή)

Η **φυλή Σαούρια Παχάρια** (επίσης γνωστή ως Μαλέρ Παχάρια) είναι φυλετικοί άνθρωποι από τη Δυτική Βεγγάλη, το Μπιχάρ και το Τζαρκάντ στην Ινδία. Οι Σαούρια Παχάρια παρατίθενται ως Προγραμματισμένη Φυλή από την Κυβέρνηση της Δυτικής Βεγγάλης, του Μπιχάρ και του Τζαρκάντ. Βρίσκονται ως επί το πλείστον στο Σαντάλ Παργκάνας.

## Ιστορία

### Σύνδεσμος με τους Οραόν
Σύμφωνα με παραδόσεις τον Οραόν, όταν εκδιώχθηκαν από το σπίτι τους στη κοιλάδα Σον, η κύρια ομάδα μετανάστευσαν προς το Παλάμου, αλλά μια μικρότερη ομάδα μετακινηθεί προς τα κάτω στη Γαγγητική κοιλάδα μέχρι να φτάσουν στους λόφους Ρατζμαχάλ όπου και εγκαταστάθηκαν ως επί το πλείστον στο Νταμίν-ι-κοχ. Η γλώσσα των Σαούρια Παχάρια είναι στενά συνδεδεμένη με εκείνη των Οραόν.

## Δημογραφικά στοιχεία
Οι Σαούρια Παχάρια παρατίθενται ως μια πρωτόγονη φυλή και έχει πληθυσμό περίπου 30.000 ατόμων στο Τζαρκάντ και πιθανώς αμελητέο πληθυσμός στη Δυτική Βεγγάλη. Αποτελούν λιγότερο από το 1 τοις εκατό του φυλετικού πληθυσμού στο Τζαρκάντ.

## Κοινωνία
Οι Σαούρια Παχάρια χρησιμοποιούν την εναλλασσόμενη καλλιέργεια. Οδηγούν την οικογενειακή τους ζωή.

Οι Σαούρια χωρίζονται σε τρεις διακριτές πολιτισμικές ομάδες, τις Πρόμπια, Μπάρε και Τσέτε.

## Παραπομπές

Κατηγορία:Δραβίδες
Κατηγορία:Πληθυσμιακές ομάδες στην Ινδία
Κατηγορία:Πληθυσμιακές ομάδες του Μπανγκλαντές
Κερασιά Σελλών Ιωαννίνων

*Για συνώνυμους οικισμούς στον νομό Ιωαννίνων δείτε τα λήμματα: [[Κερασιά Εγνατίας Ιωαννίνων|Κερασιά Εγνατίας]] και [[Κεράσοβο Ιωαννίνων]]*
*Για οικισμούς με το ίδιο όνομα στην Ελλάδα δείτε: [[Κερασιά (αποσαφήνιση)]]* 

Η **Κερασιά** Σελλών, επίσημα **Κερασέα** είναι ορεινό χωριό της Δωδώνης στο νομό Ιωαννίνων το οποίο βρίσκεται στους βόρειους πρόποδες των ορέων Σουλίου σε υψόμετρο 640 μέτρων και ανήκει στα λεγόμενα χωριά Ντουσκάρας. Απέχει 39 χλμ. νοτιοδυτικά της πόλης των Ιωαννίνων, 61 χλμ. ανατολικά της Ηγουμενίτσας και 5 χλμ. από τον κόμβο Τύριας της Εγνατίας Οδού. Το παλιό όνομα του χωριού ήταν **Κεράσοβο**, μέχρι το 1955 οπότε και μετονομάστηκε σε Κερασέα. Σύμφωνα με το σχέδιο Καλλικράτης, μαζί με τα Λωζανά αποτελούν τη τοπική κοινότητα Κερασέας που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 39 κατοίκους

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Αθανάσιος Εξαδάκτυλος

Ο **Αθανάσιος Εξαδάκτυλος** (1869-1936) ήταν Έλληνας αξιωματικός, που έφτασε έως το βαθμό του υποστράτηγου και έπαιξε σημαντικό ρόλο στο Μακεδονικό Αγώνα, ενώ υπηρέτησε επίσης σε αρκετές υψηλές επιτελικές θέσεις, μεταξύ αυτών και τη θέση του Aρχηγού ΓΕΣ. 

Γεννήθηκε στο νησί της Άνδρου το 1869. Εισήλθε στη Στρατιωτική Σχολή Ευελπίδων και αποφοίτησε το 1891 ως Ανθυπολοχαγός Πυροβολικού. Στον Ελληνοτουρκικό Πόλεμο του 1897 πήρε μέρος ως διοικητής πυροβολαρχίας στη Θεσσαλία. Από το 1904 έως το 1908 συμμετείχε στον Μακεδονικό Αγώνα με το ψευδώνυμο Αντωνίου. Περιπλανήθηκε στην κεντρική Μακεδονία υπό ποικίλες μεταμφιέσεις, μεταξύ αυτών ως δάσκαλος ή πωλητής, δρώντας ως κατάσκοπος και σύνδεσμος με τις εκεί ελληνικές κοινότητες και αντάρτικες ομάδες.

Κατά τη διάρκεια των Βαλκανικών Πολέμων, ηγήθηκε του Γραφείου Πληροφοριών του Γενικού Στρατηγείου. Οι λεπτομερείς του χάρτες, που είχε συντάξει στα ταξίδια του κατά μήκος της Μακεδονίας τον καιρό του Μακεδονικού Αγώνα, αποδείχθηκαν ανεκτίμητοι κατά τη διάρκεια του πολέμου. Συμμετείχε επίσης ως στρατιωτικός ειδήμων στις ελληνικές αντιπροσωπίες των διαπραγματεύσεων ειρήνης του Λονδίνου και Βουκουρεστίου. Το 1915 τοποθετήθηκε στη Διεύθυνση Πληροφοριών και Πολιτικών Υποθέσεων του ΓΕΣ. Λόγω των βασιλικών του φρονημάτων στάθηκε απέναντι στον Ελευθέριο Βενιζέλο κατά τον Εθνικό Διχασμό και απολύθηκε γι΄ αυτό από το στράτευμα το 1917.

Μετά την ήττα του Βενιζέλου στις εκλογές του Νοεμβρίου 1920, ανακλήθηκε στην ενεργό υπηρεσία, προάχθηκε σε υποστράτηγο και τοποθετήθηκε στη θέση του υπαρχηγού του ΓΕΣ. Το 1921-22 υπηρέτησε για σύντομο διάστημα ως αρχηγός ΓΕΣ, ενώ το κύριο τμήμα του στρατού είχε εμπλακεί στη Μικρασιατική Εκστρατεία (Στρατιά Μικράς Ασίας). Μετά την ήττα στη Μικρά Ασία τον Αύγουστο 1922, απομακρύνθηκε ξανά από το στράτευμα, και αποστρατεύθηκε οριστικά το 1923. Απεβίωσε το 1936.

## Πηγές


Κατηγορία:Μακεδονικός Αγώνας
Κατηγορία:Έλληνες στρατιωτικοί
Κατηγορία:Εθνικός Διχασμός
Κατηγορία:Έλληνες βασιλόφρονες
Κατηγορία:Αντιβενιζελικοί
Λωζανά Ιωαννίνων

Τα **Λωζανά** είναι ορεινό χωριό της Δωδώνης στο νομό Ιωαννίνων σε υψόμετρο 500 μέτρων και ανήκει στα λεγόμενα χωριά Ντουσκάρας. Βρίσκεται στα νοτιοδυτικά του νομού, κοντά με τα όρια του νομού Θεσπρωτίας και απέχει περίπου 41 χλμ. νοτιοδυτικά της πόλης των Ιωαννίνων, 3 χλμ. νοτιοδυτικά της Κερασιάς και 12 χλμ. από τον κόμβο Τύριας της Εγνατίας Οδού. Το χωριό αναφέρεται και με το όνομα *Λυζανά*. Σύμφωνα με το σχέδιο Καλλικράτης, μαζί με τη Κερασιά αποτελούν τη τοπική κοινότητα Κερασέας που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 26 κατοίκους

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Σύνοδος της Καρχηδόνας (411)

Η **Σύνοδος της Καρχηδόνας** έλαβε χώρα το 411 (ή το 412) εντός της πόλεως της Καρχηδόνας, κατόπιν σχετικού διατάγματος του αυτοκράτορα Ονώριου.

Στην συγκεκριμένη σύνοδο συμμετείχαν συνολικά 286 εκπρόσωποι του επίσημου Χριστιανισμού και 279 εκπρόσωποι του Δονατισμού, υπό την εποπτεία του αυτοκρατορικού επιτρόπου Φλάβιου Μαρκελλίνου. 

Ωστόσο, αντί ο διάλογος να γίνει επί του γενικού ζητήματος των υποχρεώσεων του ιερατείου, καθώς και της ορθότητας των ιερατικών ορισμένων, οι οποίοι προέρχονταν από αμαρτάνοντες ιερείς, οι Δονατιστές περιορίστηκαν στην αμφισβήτηση της ορθότητας της εκλογής του επισκόπου Καικίλιου, διένεξη η οποία, ήδη, είχε επιλυθεί έναν αιώνα νωρίτερα.

Η σύνοδος ολοκληρώθηκε με την απόρριψη του Δονατισμού.

## Παραπομπές


Καρχηδονα 411
Κατηγορία:Δονατισμός 
Κατηγορία:Πατρολογία
Κατηγορία:Καρχηδόνα
Νοαπάρα (Ινδία)

Η **Νοαπάρα** είναι πόλη απογραφής με αστυνομικό τμήμα στην υποδιαίρεση Μπαρακπόρ της Επαρχίας Βόρειου 24 Παργκάνας στην Ινδική πολιτεία της Δυτικής Βεγγάλης.

## Γεωγραφία
### Τοποθεσία
Η Νοαπάρα βρίσκεται στις γεωγραφικές συντεταγμένες .

### Αστυνομικό τμήμα
Το αστυνομικό τμήμα της Νοαπάρα υπό τον Αστυνομικό Επίτροπο του Μπαρακπόρ έχει δικαιοδοσία στις αστικές περιοχές Γκαρούλια και Βόρειου Μπαρακπούρ.

## Δημογραφικά στοιχεία
Σύμφωνα με την Ινδική απογραφή του 2011 η Νοαπάρα είχε συνολικό πληθυσμό 10.819 κατοίκων, από τους οποίους οι 5.524 (51%) ήταν άνδρες και οι 5.295 (49%) ήταν γυναίκες. Ο πληθυσμός κάτω των 6 ετών ήταν 1.013 άτομα. Ο συνολικός αριθμός των εγγράματων στην Νοαπάρα ήταν 8,251 (84.14% του πληθυσμού άνω των 6 ετών).

Η Νοαπάρα έχει πληθυσμό 5,692 κατοίκων.

## Υγειονομική περίθαλψη
Η επαρχία Βόρειο 24 Παργκάνας έχει αναγνωριστεί ως μία από τις περιοχές όπου το εδαφικό νερό επηρεάζεται από τη μόλυνση με αρσενικό.

## Παραπομπές


Κατηγορία:Πόλεις της Ινδίας
Ντακαΐγια Κούττι

Η **Ντακαΐγια Κούττι** (βεγγαλικά: ঢাকাইয়া কুট্টি) ή Παλαιά Ντακαΐγια (βεγγαλικά: পুরাণ ঢাকাইয়া) είναι μια μοναδική γλώσσα του Μπαγκλαντές. Ομιλείται από τους ανθρώπους της Παλαιάς Ντάκα. Η γλώσσα αυτή αναπτύχθηκε με βάση τα Βεγγαλικά και τα Ούρντου. Αυτή η γλώσσα είναι πλήρως κατανοητή με τα βεγγαλικά, αλλά έχει κάποιο μοναδικό και διαφορετικό λεξιλόγιο.

## Ιστορία
Η Ντακαΐγια Κούττι είναι μια ενδιαφέρουσα γλώσσα στο Μπαγκλαντές. Αυτή η γλώσσα είναι βασισμένη στα βεγγαλικά Κρεολική γλώσσα με μεγάλη ποσότητα λεξιλογίου των περσικών, των αραβικών και των Χίντι-Ουρντού. Ο θρύλος λέει ότι οι Παλαιοί Ντακαΐγια ήρθαν από την Δυτική και Βόρεια Ινδία για την εργασία κατά τη διάρκεια της εποχής της Μογγολικής αυτοκρατορίας της Ινδίας. Η Βεγγάλη ήταν διάσημη για την καλλιέργεια ρυζιού. Το ρύζι πρέπει να καθαριστεί για φαγητό ή άλλα έργα. Αυτό το καθάρισμα ονομάζεται "কুটা" (κούτα) στα βεγγαλικά. Το όνομα Κούτι προέρχεται από το "Κούτα".

## Χαρακτηριστικά
Η γλώσσα έχει μερικά δασυνόμενους ήχους. Οι ήχοι [gʱ], [tʃʰ], [dʱ], [bʱ] δεν είναι διαθέσιμοι σε αυτή τη γλώσσα.

## Παραπομπές


Κατηγορία:Βεγγαλική γλώσσα
Κατηγορία:Γλώσσες του Μπανγκλαντές
Γλώσσα Γκάνγκτε

Η **Γκάνγκτε** είναι γλώσσα Κούκι-Τσιν της Βορειοανατολικής Ινδίας. Οι ομιλητές βρίσκονται κυρίως στο Μανιπούρ και παρακείμενες πολιτείες της Μεγκαλάγια και του Άσαμ. Η γλώσσα φαίνεται να είναι ομοιογενής χωρίς γνωστές διαλεκτικές παραλλαγές και εμφανίζει τουλάχιστον μερική αμοιβαία κατανόηση με άλλες διαλέκτους Τσιν-Κούκι-Μίζο της περιοχής, συμπεριλαμβανομένων των γλωσσών Θαντόου, Χμαρ, Βαϊφέι, Σίμτε, Κομ και Πάιτε. Υπάρχουν μερικοί ομιλητές πέρα από τα σύνορα με τη Μιανμάρ.

## Γεωγραφική κατανομή
Η Γκάνγκτε ομιλείται σε 37 χωριά της νότιας επαρχίας Τσουρατσαντπούρ της Μανιπούρ (*[[Ethnologue|Εθνολόγος]]*). Επίσης ομιλείται στην Μεγκαλάγια και το Άσαμ.

## Παραπομπές


Κατηγορία:Γλώσσες της Ινδίας
Γλώσσα Σιζάνγκ

Η **Σιζάνγκ **(Σιγιάνγκ), ή **Σιγίν** (Σιγίν Τσιν) είναι σινοθιβετική γλώσσα που ανήκει στον κλάδο Κούκι-Τσιν. Ομιλείται στο νότιο δήμο Τεντίμ στην πολιτεία Τσιν της βορειοδυτικής Μιανμάρ.

## Παραπομπές


## Βιβλιογραφία

* Davis, Tyler. 2018. *[https://web.archive.org/web/20200502150733/https://inter.payap.ac.th/wp-content/uploads/linguistics_students/Tyler_Davis_MA_Thesis.pdf Verb Stem Alternation in Sizang Chin Narrative Discourse]*. Master’s thesis. Chiang Mai: Payap University.

## Εξωτερικοί σύνδεσμοι

*  στον Εθνολόγο

Κατηγορία:Γλώσσες της Μιανμάρ
Γλώσσα Τσεπάνγκ

Η **Γλώσσα Τσεπάνγκ** είναι μια γλώσσα που ομιλείται από περίπου 49.000 άτομα στο Νεπάλ. Οι άνθρωποι που την ομιλούν είναι γνωστοί ως Τσεπάνγκ. Ο Ράντι ΛαΠόλλα (2003) προτείνει ότι η Τσεπάνγκ μπορεί να είναι μέρος μιας μεγαλύτερης ομάδας "Ρουνγκ".

## Γεωγραφική κατανομή
Η γλώσσα Τσεπάνγκ ομιλείται στις ακόλουθες επαρχίες του Νεπάλ (*[[Ethnologue|Εθνολόγος]]*).

* Επαρχία Μακουανπούρ, Ζώνη Ναραγιάνι
* Επαρχία Τσιτγουάν, Ζώνη Ναραγιάνι
* Νότια Επαρχία Νταντίνγκ, Ζώνη Μπαγκμάτι
* Νότια Επαρχία Γκόρχα, Ζώνη Γκαντάκι

Οι διάλεκτοι είναι η Δυτική Τσεπάνγκ και η Ανατολική Τσαπάνγκ.

## Παραπομπές


## Εξωτερικοί σύνδεσμοι
* The Chepang Language - Linguistics research and language documentation

Κατηγορία:Γλώσσες του Νεπάλ
Δημοσθένης Παπαμάρκος

Ο **Δημοσθένης Παπαμάρκος** (1983) είναι Έλληνας συγγραφέας και σεναριογράφος. Είναι γνωστός κυρίως για τη συλλογή διηγημάτων *Γκιακ*, αλλά έχει επίσης ασχοληθεί με τα κόμικς και τον κινηματογράφο.

## Βιογραφία και λογοτεχνικό έργο
Ο Παπαμάρκος γεννήθηκε το 1983 στη Μαλεσίνα Λοκρίδας, όπου και μεγάλωσε. Ήδη από τα σχολικά του χρόνια, ο πατέρας του τον ενθάρρυνε να γράψει κάποιο βιβλίο και, πράγματι, έγραψε τα πρώτα του μυθιστορήματα, *Η αδελφότητα του πυριτίου* και *Ο τέταρτος ιππότης*, σε μικρή ηλικία, ως μαθητής Γυμνασίου και Λυκείου. Πολλά χρόνια αργότερα, το 2012, κυκλοφόρησε η πρώτη του συλλογή διηγημάτων, *ΜεταΠοίηση*.

Το 2013, στο πλαίσιο της διδακτορικής του εργασίας για το Πανεπιστήμιο της Οξφόρδης, επισκέφτηκε την περιοχή της Μικράς Ασίας και το ταξίδι αυτό τον ενέπνευσε να ξεκινήσει να γράφει κάποια διηγήματα. Αυτά συγκεντρώθηκαν στο βιβλίο *Γκιακ* (2014), το οποίο γνώρισε μεγάλη επιτυχία και εξαιρετικές κριτικές. Χαρακτηριστικό του *Γκιακ* είναι η χρήση του αρβανίτικου ιδιώματος της περιοχής όπου μεγάλωσε.

Ο Παπαμάρκος έχει επίσης συμμετάσχει στη συλλογή *Στον ίσκιο του βασιλιά* (2017), που αποτελείται από διηγήματα Ελλήνων συγγραφέων εμπνευσμένα από το έργο του Στίβεν Κινγκ.

## Άλλες ασχολίες
Ο Παπαμάρκος έχει ασχοληθεί αρκετά με τα κόμικς. Ήταν μέλος της δημιουργικής ομάδας πίσω από το graphic novel *[[Ερωτόκριτος (κόμικ)|Ερωτόκριτος]]* (2016), μεταφορά του ομώνυμου έργου του Βιντσέντζου Κορνάρου. Το κόμικ έτυχε ευρείας αποδοχής και επέφερε συσχετίσεις με την τηλεοπτική σειρά *[[Game of Thrones]]*. Τον Σεπτέμβριο του 2017, δημιούργησε το κόμικ *Γυμνά Οστά* που δημοσιεύεται σε συνέχειες στο περιοδικό *Μπλε Κομήτης*.

Ο Παπαμάρκος, μαζί με τους Χάρη Λαγκούση και Γιάννη Οικονομίδη, έχει γράψει το σενάριο για την ταινία *[[Η Μπαλάντα της Τρύπιας Καρδιάς]]*, σε σκηνοθεσία του Οικονομίδη.

## Εργογραφία

### Πεζογραφία

* *Η αδελφότητα του πυριτίου* (1998, Αρμός)
* *Ο τέταρτος ιππότης* (2001, Κέδρος)
* *ΜεταΠοίηση* (2012, Κέδρος)
* *Γκιακ* (2014, Αντίποδες)
* *Στον ίσκιο του βασιλιά* (2017, Κλειδάριθμος)
**Εξημέρωση* (2020, Πατάκης)
**Η Ειρήνη του Αριστοφάνη (*2022, Πατάκης)

### Κόμικς

* *Ερωτόκριτος* (2016, Polaris)
* *Γυμνά Οστά*  (2021, Polaris)

## Παραπομπές


## Εξωτερικοί σύνδεσμοι

* Συνέντευξη του Δημοσθένη Παπαμάρκου στο Δεύτερο Πρόγραμμα

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μυθιστοριογράφοι
Κατηγορία:Έλληνες διηγηματογράφοι
Κατηγορία:Έλληνες σεναριογράφοι
Κατηγορία:Έλληνες δημιουργοί κόμικς
Varso

Ο ουρανοξύστης **Varso** είναι κτίριο γραφείων στη Βαρσοβία της Πολωνίας. Με ύψος 310 μέτρων, ο ουρανοξύστης είναι το ψηλότερο κτίριο στην Πολωνία και στην Ευρωπαϊκή Ένωση και το 5ο ψηλότερο στην Ευρώπη. Ο ουρανοξύστης σχεδιάστηκε από τους Foster and Partners και κατασκευάστηκε από την HB Reavis. Η κορυφή της κατασκευής τοποθετήθηκε στις 20 Φεβρουαρίου 2021. Η κατασκευή του πύργου ολοκληρώθηκε τον Σεπτέμβριο του 2022.

Ο ουρανοξύστης συνοδεύεται από δύο πύργους, έναν των 81 μέτρων και έναν 103 μέτρων. Μόλις ολοκληρωθεί ο πύργος, θα έχει την ταχύτερη ταχύτητα ανύψωσης στην Πολωνία - 8 m/s.

## Εικόνες

17-11-2017 plac budowy Varso, 16.jpg|Ο χώρος κατά την εκκίνηση των αρχικών εργασιών στις 17-11-2017]
01-06-2018 plac budowy Varso.jpg|Ο χώρος 7 μήνες μετά , στις 1-6-2018
01-11-2018 plac budowy Varso.jpg|Ο χώρος 5 μήνες μετά , στις 1-11-2018
01-03-2019 plac budowy Varso.jpg|Ο χώρος 4 μήνες μετά , στις 1-3-2019
01-08-2019 plac budowy Varso.jpg|5 μήνες μετά , το 33% των εργασιών ολοκληρώθηκε έπειτα από 22 μολις μήνες, τον Αύγουστο του 2019
01-12-2019 plac budowy Varso.jpg|Δεκέμβριος του 2019
01-06-2020 plac budowy Varso.jpg|Ιούνιος του 2020


## Παραπομπές


Κατηγορία:Ουρανοξύστες στη Βαρσοβία
Κατάλογος των ψηλότερων κτιρίων στην Πολωνία

Κατάλογος με τους ψηλότερους ουρανοξύστες στην Πολωνία. Τα κτίρια κατατάσσονται σύμφωνα με το ύψος τους.

## Ολοκληρωμένα
Ο κατάλογος αυτός περιέχει και κατατάσσει τα 10 ψηλότερα κτήρια στην Πολωνία σύμφωνα με το ύψος τους.

Κατηγορία:Ουρανοξύστες στην Πολωνία
Warsaw Spire

Το Warsaw Spire είναι συγκρότημα κτιρίων γραφείων στη Βαρσοβία της Πολωνίας και κατασκευάστηκε από το βελγικό κτηματομεσιτικό γραφείο Ghelamco. Αποτελείται από έναν κύριο πύργο ύψους 220 μέτρων με γυάλινη πρόσοψη, το Βαρσοβία Spire A και δύο βοηθητικά κτίρια ύψους 55 μέτρων, το Βαρσοβία Spire B και C. Ο κύριος πύργος είναι το δεύτερο ψηλότερο κτίριο στη Βαρσοβία και επίσης το δεύτερο ψηλότερο στην Πολωνία.

Κατηγορία:Ουρανοξύστες στη Βαρσοβία
Sky Tower

Ο **Sky Tower** είναι ουρανοξύστης στο Βρότσουαφ της Πολωνίας. Η κατασκευή του ξεκίνησε το Δεκέμβριο του 2007 με την κατεδάφιση της ιστορικής δομής Poltegor, μέχρι τότε το ψηλότερο κτίριο στην πόλη. Ο Sky Tower είναι το ψηλότερο κτίριο στην Πολωνία (212 μέτρα). Προσφέρει μια ανοικτή για το κοινό θέα από τον 49ο όροφο.

## Ιστορία

## Δείτε επίσης
* Κατάλογος των ψηλότερων κτιρίων στην Πολωνία

## Παραπομπές



Κατηγορία:Ουρανοξύστες στην Πολωνία
Κατηγορία:Κτίρια και κατασκευές στο Βρότσουαφ
Κατηγορία:Εμπορικά κέντρα στην Πολωνία
Q22

Ο **Q22** είναι νεομοντέρνος ουρανοξύστης γραφείων στη Βαρσοβία της Πολωνίας, ο οποίος ανήκει στην πολωνική εταιρεία ανάπτυξης ακινήτων Echo Investment και σχεδιάστηκε από την APA Kuryłowicz & Associates με τη συνεργασία της Buro Happold Polska. Το κτίριο έχει ύψος 159 μέτρα και ενοικιαζόμενο χώρο γραφείων 50.000 μ2. Αντικατέστησε το ξενοδοχείο «Mercure Fryderyk Chopin» που βρισκόταν σε αυτήν την τοποθεσία μεταξύ 1991 και 2012.

Η κατασκευή ξεκίνησε τον Ιούνιο του 2013 και καθάρισε το έδαφος τον Οκτώβριο του 2014. Το κτίριο άνοιξε τον Οκτώβριο του 2016.

Η Deloitte επέλεξε αυτό το κτίριο στα τέλη του 2014 ως τα κεντρικά γραφεία της στην Πολωνία.

## Παραπομπές



Κατηγορία:Ουρανοξύστες στη Βαρσοβία
Κατηγορία:Σρουντμιέστσιε (Βαρσοβία)
Złota 44

Το **Złota 44** () είναι ουρανοξύστης στο κέντρο της Βαρσοβίας, στην Πολωνία. Έχει ύψος 192 μέτρα και αποτελείται από 52 ορόφους. Σχεδιάστηκε από τον Πολωνό-Αμερικανό αρχιτέκτονα Ντάνιελ Λίμπεσκιντ, σε συνεργασία με την πολωνική εταιρεία Architecture. Έχει αναπτυχθεί από την αμερικανική εταιρεία επενδύσεων ακινήτων Amstar και την πολωνική κατασκευαστική εταιρεία BBI Development, η οποία αγόρασε το κτίριο.

## Ιστορία

## Πανόραμα

## Παραπομπές


## Εξωτερικοί σύνδεσμοι

* Project website
* Project page  από τον ιστότοπο της αρχιτεκτονικής εταιρείας

Κατηγορία:Ουρανοξύστες στη Βαρσοβία
Κατηγορία:Σρουντμιέστσιε (Βαρσοβία)
Πύργος Εμπορίου

Ο **Πύργος Εμπορίου της Βαρσοβίας** (*Warsaw Trade Tower* - *WTT*) είναι ουρανοξύστης στη Βαρσοβία της Πολωνίας. Μαζί με το Varso, το Παλάτι του Πολιτισμού και της Επιστήμης, το Warsaw Spire και το Złota 44, είναι ένα από τα 4 κτίρια στη Βαρσοβία με ύψος μεγαλύτερο από 180 μέτρα. Ο πύργος είναι το 8ο ψηλότερο στην Πολωνία.

## Παραπομπές


Κατηγορία:Ουρανοξύστες στη Βαρσοβία
Κατηγορία:Βόλα
Rondo 1

Το **Rondo 1** είναι ένας ουρανοξύστης γραφείου συνολικού ύψους 192 μέτρων που βρίσκεται στη Βαρσοβία της Πολωνίας στο Rondo ONZ. Το κτίριο σχεδιάστηκε από τον Larry Oltmanns ως Διευθυντής Σχεδιασμού για το γραφείο του Λονδίνου Skidmore, Owings & Merrill. Ο ανάδοχος ήταν η HOCHTIEF Poland. Η Oltmanns δήλωσε ότι η σχεδίαση επηρεάστηκε από τρεις φιλοδοξίες: να δημιουργηθεί ένα «ιδανικό περιβάλλον εργασίας προσαρμόσιμο σε ένα ευρύ φάσμα τρόπων εργασίας», να συμβάλλουν σε ένα καλύτερο σχέδιο για μια πόλη που να μπορεί να ζήσει · και να αποτελέσει σύμβολο της θέσης της Βαρσοβίας σε έναν παγκόσμιο δημοκρατικό κόσμο»

Κατηγορία:Ουρανοξύστες στη Βαρσοβία
Centrum LIM

Ο ουρανοξύστης **Centrum LIM** χτίστηκε το 1989 στο κέντρο της Βαρσοβίας της Πολωνίας από την LIM Joint Venture Sp. Ltd, μια κοινοπραξία τριών εταίρων: LOT (Polish Airlines), ILBAU GmbH (αυστριακή κατασκευαστική εταιρεία) και η αλυσίδα ξενοδοχείων Marriott International. Το 1998, η ILBAU πώλησε τις μετοχές της στην SGS GmbH γι' αυτό και ανεπίσημα λέγεται LIS. Ο ουρανοξύστης υπογείως συνδέεται με τον κεντρικό σιδηροδρομικό σταθμό της Βαρσοβίας.

## Marriott
Ο ουρανοξύστης είναι έδρα των ξενοδοχείων Marriott και το πρώτο ξενοδοχείο της στην Κεντρική Ευρώπη. Τα δωμάτια βρίσκονται από την μέση έως πάνω όπου βρίσκεται η προεδρική σουίτα , κάτω της το SkyBar είναι από τα ψηλότερα μπαρ της χώρας. Συνολικά το ξενοδοχείο των 5 αστέρων έχει 523 δωμάτια τα οποία μπορούν να χρησιμοποιούν τις 16 αίθουσες συνεδριάσεων, τα μπαρ, τις σάουνες και τα εστιατόρια. Τα εγκαίνια έγιναν στις 2 Οκτώβρη 1989 και το επισκέφθηκαν 155.000 Πολωνοί.

## Ραδιόφωνο
Από την εγκατάσταση κεραιών το 2013 τις εκμεταλεύεται η Radio Złote Przeboje ενώ από το 2017 και το Polska Radio 24 , Polska Radio I , II , III

## Διάφορα
* Το 1999, χωρίς άδεια, ο Γάλλος ορειβάτης Alain Robert ανέβηκε τον ουρανοξύστη.
* Επίσης την ίδια χρονιά ο Πολωνός Dawid Kaszlikowski το οποίο τράβηξε και βίντεο.
* Τρία χρόνια μετά, το 2002, ο κασκαντέρ Felix Baumgartner πήδηξε από την οροφή.
* Το 2019 ο Marcin BNT Banot σκαρφάλωσε στον ουρανοξύστη.

## Εξωτερικοί σύνδεσμοι
* 

Κατηγορία:Ουρανοξύστες στη Βαρσοβία
Κατηγορία:Σρουντμιέστσιε (Βαρσοβία)
Κατηγορία:Ξενοδοχεία στη Βαρσοβία
Αναστασίου

Το ελληνικό επώνυμο **Αναστασίου** μπορεί να αναφέρεται σε κάποιο από τα παρακάτω πρόσωπα:

* Αργύρης Αναστασίου, αγωνιστής στην Επανάσταση του 1821
* Γαβριήλ Αναστασίου, ηγούμενος της Μονής Βρανά και οπλαρχηγός στην Επανάσταση του 1821
* Γιαννάκος Αναστασίου (γενν. 1795), αγωνιστής στην Επανάσταση του 1821
* Γιάννης Αναστασίου (γενν. 1973), ποδοσφαιριστής και προπονητής
* Δημήτριος Αναστασίου (θάν. 1824) κληρικός αγωνιστής στην Επανάσταση του 1821
* Ιωάνννης Αναστασίου (1918-1987), θεολόγος και εκκλησιαστικός ιστορικός
* Νικόλαος Αναστασίου (αρχές 20ού αι.), ιατρός
* Νίκος Αναστασίου (γενν. 1963), Κύπριος πολιτικός, δήμαρχος Κάτω Πολεμιδιών
* Παντελής Αναστασίου, οπλαρχηγός στην Επανάσταση του 1821
* Σπύρος Αναστασίου (θάν. 1826), αγωνιστής στην Επανάσταση του 1821
* Τάσος Αναστασίου (γενν. 1978), γελοιογράφος
* Τσάμης ή Τασσάνης Αναστασίου, Αλβανός οπλαρχηγός στην Επανάσταση του 1821
* Χατζηγιάννης Αναστασίου, μέλος της Φιλικής Εταιρείας
* Χρήστος Αναστασίου, πρωτεργάτης και έφορος κατά την Επανάσταση του 1821
* Χρήστος Αναστασίου (Θεσσαλονικέας), οπλαρχηγός στην Επανάσταση του 1821

Κατηγορία:Ελληνικά επώνυμα
Warsaw Financial Center

Το οικονομικό κέντρο της Βαρσοβίας είναι ένας ουρανοξύστης στη Βαρσοβία με ύψος 165m που συμπληρώνετε από έναν ιστό κεραίας που είναι σχεδόν 20m. 

Το κτίριο κατασκευάστηκε για να συμμορφώνεται με όλους τους ισχύοντες οικοδομικούς κώδικες των Ηνωμένων Πολιτειών, συμπεριλαμβανομένης μιας γεννήτριας έκτακτης ανάγκης που παρέχει ισχύ για όλα τα συστήματα ασφάλειας ζωής, συμπεριλαμβανομένων των συστημάτων συναγερμού πυρκαγιάς, των συστημάτων υποστήριξης πυρκαγιάς HVAC, της πυροσβεστικής αντλίας του κτιρίου, δικές του δεξαμενές νερού (με χωρητικότητα περίπου 600000l) για την παραγωγή ασφαλούς πόσιμου νερού. Το οικονομικό κέντρο της Βαρσοβίας σχεδιάστηκε από γνωστές αμερικανικές αρχιτεκτονικές εταιρείες, οι A. Epstein & Sons International και Kohn Pedersen Fox Associates,  σε συνεργασία με πολωνούς αρχιτέκτονες, εμπνευσμένους από το κτήριο 333 Wacker Drive στο Σικάγο.

Το κτίριο διαθέτει χώρο στάθμευσης έξι ορόφων για 350 αυτοκίνητα. Στο ισόγειο υπάρχει υποκατάστημα της Bank Pekao και καφετέρια των Starbucks. Υπάρχουν όροφοι αφιερωμένοι σε χώρους γραφείων που είναι κλιματιζόμενοι και εξοπλισμένοι με δορυφορική σύνδεση και internet. Το κτίριο διαθέτει 16 ανελκυστήρες και είναι πλήρως προσιτό.

Ο συνολικός χώρος στο Οικονομικό Κέντρο της Βαρσοβίας ανέρχεται σε 50.000 τετραγωνικά μέτρα. Κάθε όροφος προσφέρει 1.900. Χώρος γραφείων κατηγορίας A +, ύψους 2,75 μ.

Το οικονομικό κέντρο της Βαρσοβίας σχεδιάστηκε από το αμερικανικό γραφείο σχεδιασμού ουρανοξυστών  του Α. Epstein & Sons International και του Kohn Pedersen Fox, σε συνεργασία με πολωνούς αρχιτέκτονες. Ο κύριος εργολάβος του πύργου ήταν η PORR International AG, που έχτισαν επίσης το Sheraton της Βαρσοβίας και το κτίριο του Χρηματιστηρίου της Βαρσοβίας.

Η κατασκευή διήρκεσε από το 1997 έως το 1998.

Στο τέλος του 2012, το Βαρσοβιανό Οικονομικό Κέντρο ανήκει σε κοινοπραξία που συγκροτείται από την Allianz Real Estate και την Curzon Capital Partners III, ένα επενδυτικό κεφάλαιο που διαχειρίζεται η Tristan Capital Partners.

Κατηγορία:Ουρανοξύστες στη Βαρσοβία
Olivia Star

Το **Olivia Star** είναι πύργος γραφείων που είναι μέρος του επιχειρηματικού κέντρου Olivia, που βρίσκεται στην Αλέγια Γκρουνβάλντζκα στο Gdańsk Oliwa του Γκντανσκ της Πολωνίας. Ο πύργος έχει ύψος 180 μέτρων και περιέχει 35 ορόφους.

Κατηγορία:Ουρανοξύστες στην Πολωνία
Σιταριά Ιωαννίνων

Η **Σιταριά** είναι χωριό του νομού Ιωαννίνων στο διαμέρισμα της Ηπείρου και υπάγεται στο δήμο Πωγωνίου. Απέχει 45 χλμ. από τα Ιωάννινα.

## Ιστορία
Η γεωγραφική θέση της, καθώς και όλου του Πωγωνίου, την έβαλε στο στόχαστρο από νωρίς. Στα εδάφη της πέρασαν πολλές φυλές κατακτητών (Ρωμαίοι, Γαλάτες, Φράγκοι, Καταλανοί). Κοντά στα εδάφη της έγινε το έπος του '40. 

Οι πρώτες ιστορικές μαρτυρίες για το χωριό υπάρχουν από το 1430. Σε αυτές αναγράφεται ως *Μόσσιορη* ενώ ύστερα από το 1927 μετονομάζεται σε Σιταριά.

Τη Μόσσιορη διασχίζει και το λεγόμενο "παλιοντερβενο", δρόμος που τον παλιό καιρό έσφυζε από καραβάνια που ακολουθούσαν τη διαδρομή Αργυρόκαστρο - Ιωάννινα.

*****Η λέξη Μόσσιορη σηματοδοτεί το μέσο της διαδρομής από το Αργυρόκαστρο έως την πόλη των Ιωαννίνων. 

## Εκκλησίες
Στην κεντρική πλατεία του χωριού υπάρχει η εκκλησία του Aγίου Αθανασίου, λίγο πιο έξω από το χωριό είναι οι εκκλησίες του Aγίου Ιωάννη, του Aγίου Κωνσταντίνου και της Κοιμήσης της Θεοτόκου ή αλλιώς για τους ντόπιους "η Παναγιά". Τον Δεκαπενταύγουστο γίνεται το μεγάλο πανηγύρι του χωριού. Το πανηγύρι λαμβάνει χώρα το πρωί στην Παναγια και το ίδιο βράδυ στην κεντρική πλατεία του χωριού, καθώς επίσης και το επόμενο βράδυ ξανά στην πλατεία του χωριου όπου σερβίρεται και ο παραδοσιακός κοφτός. Το εν λόγω πανηγύρι χαρακτηρίζεται ως ένα από τα παραδοσιακοτερα ηπειρωτικά πανηγύρια του Νόμου Ιωαννίνων.

## Φυσικά τοπία
Το χωριό έχει πολλά φυσικά τοπία όπως το ποτάμι με το όνομα Νιζερός, παραπόταμος του Καλαμά, με τον παλαιό Νερόμυλο και το βουνό με τα δρομάκια γεμάτα δέντρα και φυτά.

## Προσωπικότητες
* Πέγκυ Ζήνα, Ελληνίδα τραγουδίστρια
* Χριστόφορος Ζήκας, Έλληνας ηθοποιός

## Παραπομπές


Κατηγορία:Δήμος Πωγωνίου
Κατηγορία:Χωριά της περιφερειακής ενότητας Ιωαννίνων